b'\n_START_ARTICLE_\nVztrajnostni moment\n_START_PARAGRAPH_\nM\xc3\xa1sni vztr\xc3\xa1jnostni mom\xc3\xaant je skalarna fizikalna koli\xc4\x8dina, dolo\xc4\x8dena kot sorazmernostni koeficient med navorom in kotnim pospe\xc5\xa1kom pri vrtenju togega telesa okrog nepremi\xc4\x8dne osi. Vztrajnostni moment je pri kro\xc5\xbenem gibanju ekvivalent mase pri translaciji. Koli\xc4\x8dina nastopa v drugem Newtonovem zakonu in ena\xc4\x8dbi za gibalno koli\xc4\x8dino za vrtenje in v ena\xc4\x8dbi za vrtilno kineti\xc4\x8dno energijo, kjer navor, kotna hitrost in kotni pospe\xc5\xa1ek zamenjajo silo, hitrost in pospe\xc5\xa1ek. _NEWLINE_Vztrajnostni moment v slovenski literaturi po navadi zapi\xc5\xa1emo s \xc4\x8drko J, v tujejezi\xc4\x8dni pa s \xc4\x8drko I. Lo\xc4\x8dimo tudi vztr\xc3\xa1jnostni mom\xc3\xaant pl\xc3\xb2skve, tega pa zapi\xc5\xa1emo s \xc4\x8drko I.'